OSNOVNA ŠKOLA „LOKVE-GRIPE“

Stepinčeva 12, 21000 Split

OIB: 00791260897

U Splitu, 4. siječnja 2024. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10.-ispr, 90/11.,5/12., 16/12., 86/12., 126/12., 94/13., 136/14.-RUSRH, 152/14., 7/17., 68/18., 98./19., 64./20., 151/22.) i članka 14. stavka 5. Pravilnika o načinu i postupku zapošljavanja Osnovne škole „Lokve-Gripe“ Split, Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) objavljuje

ODLUKU O NAČINU PROCJENE ODNOSNO TESTIRANJA KANDIDATA PRIJAVLJENIH NA NATJEČAJ

Procjena odnosno testiranje kandidata prijavljenih na natječaj objavljen dana 21. studenog 2023. na mrežnoj stranici i oglasnoj ploči Škole te mrežnim stranicama i oglasnim pločama Hrvatskog zavoda za zapošljavanje za zasnivanje radnog odnosa na radnom mjestu učitelj/ica razredne nastave u produženom boravku na određeno puno (ukupno 40 sati tjedno) radno vrijeme, vršit će se usmenom procjenom odnosno usmenim testiranjem iz područja poznavanja propisa koji se odnose na djelatnost osnovnog obrazovanja i stručno-pedagoške i metodičke kompetencije.

Pravni i drugi izvori za pripremanje kandidata:

* Zakon o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10.-ispr, 90/11.,5/12., 16/12., 86/12., 126/12., 94/13., 136/14.-RUSRH, 152/14., 7/17., 68/18., 98./19., 64./20., 151/22.),
* Zakon o radu (NN br. 93/14, 127/17., 98/19., 151/22. i 64/23.)
* Temeljni kolektivni ugovor za službenike i namještenike u javnim službama (NN br. 56/2022.)
* Odluka o donošenju kurikuluma za nastavni predmet hrvatski jezik, matematika, priroda i društvo, glazbena kultura, likovna kultura, tjelesna i zdravstvena kultura za osnovne škole i gimnazije u Republici Hrvatskoj (NN br. 7/2019, 10/2019).
* Odluka o donošenju kurikuluma za međupredmetne teme: Osobni i socijalni razvoj, Učiti kako učiti, Zdravlje, Građanski odgoj i obrazovanje za osnovne škole i gimnazije u Republici Hrvatskoj (NN br.7/2019, 10/2019).
* Državni pedagoški standard osnovnoškolskog sustava odgoja i obrazovanje (NN br. 63/2008.)

Povjerenstvo će najmanje pet dana prije dana određenog za procjenu odnosno testiranje objaviti poziv za procjenu odnosno testiranje kandidata na mrežnoj stranici Osnovne škole „Lokve-Gripe“, Split i elektroničkim putem dostaviti svim kandidatima koji su pravodobno dostavili potpunu prijavu sa svim prilozima odnosno ispravama i koji ispunjavaju uvjete natječaja.

**Povjerenstvo za procjenu i vrednovanje**

**kandidata za zapošljavanje**